हालांकि उनकी इस बात को उनके परिवार वालों ने ही सिरे से नकार दिया है। अर्शी के पिता मोहम्मद अरमान खान ने बताया कि मेरे वालिद की मौत 1945 में ही हो गई थी। उस वक्त मेरी उम्र चार साल थी। अरमान कहते हैं, "मैं खुद अपने पिता के बारे में बहुत कम जानता हूं। तो फिर अर्शी को यह कहां से पता चला कि मेरे पिता ने 18 शादियां की थीं और उनका चरित्र कैसा था, क्योंकि हमने कभी अर्शी को यह नहीं बताया। हां मैं इतना जानता हूं कि मेरे पिता अंग्रेजी हुकूमत में भोपाल की सेंट्रल जेल में जेलर थे और उन्होंने दो शादियां की थी।" अर्शी की मां नादरा सुल्तान ने भी कहा कि इस तरह खानदान पर कीचड़ उछालना ठीक नहीं।